P  6104 
P35 
1854 
;opy   1 


91   mss 

Mm 


m 


m 


mm 
■P 


I 


■. 


HE 


Hi 


A.  PERSI1  FLACCI 

w 
SATIRARUH  LIBER. 


EX  RECENSIONE 


CAROLI  FRIDERICI  HERMANN! 


LIPSIAE 

SUMPTIBUS   ET  TYPIS  B.  G.  TEUBNERI. 

MDCCCLIV. 


IX 


«%& 


V 


Grltt 


JAN  26 1910 


GODOFREDO  BERNHARDY 


VIRO  ILLUSTRISSIMO 

HUNC  LIBELLUM 

PROBARI   CUPIT 


EDITOR. 


PRAEFATIO. 


De  Persio  quidquid  novinms  fere  babemus  ex  anti- 
qua vita,  quam  codices  de  commentario  Probi  Valerli  suola- 
temi praedicant,  alii  fortasse  ad  Suetonii  Tranquilli  librum 
de  viris  illustribus  referre  malent,  quem  tamen  ipsum 
Probum  auctorem  sequi  potuisse  0.  Jabnius  in  Bitschel. 
Parerg.  Plautin.  p.  618  et  Th.  Mommsenius  in  Comm. 
Soc.  lit.  Lips.  T.  I,  p.  677  docte  monuerunt;  banc  igitur 
presse  secutus,  quoniam  etiam  de  poeta  ipso  novae  Sa- 
tirarum  illius  editioni  aliquid  praemitti  redemtor  bonestis- 
simus  voluit,  quae  mibi  praeterea  ad  banc  praefationem 
pertinere  visa  sunt,  aut  literarum  forrnis  distincta  ipsis  ve- 
teris  grammatici  verbis  interposui  aut  ad  finem  quanta 
potui  br evitate  subjeci. 

Natus  igitur  est  Aulus  Persius  Flaccus  pridie  Nonas 
Decembres  Fabio  Persico  Lucio  Vitellio  consulibus,  qui  an- 
nua erat  p\  Cbr.  n.  34,  u.  e.  787  ;  decessit  Vili  Kalendas 
Decembres  Publio  Mario  Asinio  Gallo  consulibus,  id  est  p. 
Chr.  n.  62,  u.  e.  815,  unde  ne  duodetrigeshnum  quidem 
annum  integrum  eum  complevisse  intelligimus.  Natus  est 
in  Etruria  Volaterris  eques  Romanus,  sanguine  et  affinitaie 
primi  ordinis  viris  conjwictus,  quo  ex  genere  non  dubita- 
mus  quin  etiam  Lucilii  ille  aequalis  fuerit,  quem  Catulus 
.  apud  Cic.  Orat.  II.  6.  25  omnium  suae  aetatis  bominum 
doctissimum  appellat  eidemque  nonnulli,  teste  Cic.  Brut. 
26.  99 ,  orationem  a  Fannio  contra  C.  Graccbum  babitam 
tribuebant  ;  —  decessit  autem  noster  ad  octavum  milliarium 
via  Appia  in  praediis  suis ,  quae  sunt  qui  Sat.  VI.  55  re- 
spici putant,  quanquam  alia  quoque  in  Etruriae  conti- 
guaeve  Liguriae  ora  eum  possedisse  ex  ejusdem  satirae 
principio  facile  colligimus.  Pater  ejus  Flaccus  pupillum  re- 
liquit  moriens  annorum  fere  sex-,  Fulvia  Sisennia  mecter  nu- 
psit  postea  Fusio  equili  Romano  et  eum  quoque  extulit  intra 

paucos  annos,  unde  probabile  est  nostrum  in  ipsis  vitae 
primordiis  domesticis  calamitatibus  conflictatum  variis- 
que  pueritiae  suae  rectoribus  usum,  mox  destitutum, 
prius  quam  alii  solent  ad  eam  ingenii  maturitatem  per- 
venisse, quam  in  adolescentuli  satiris  non  sine  admira- 
tione  deprehendimus.  Studuit  Flaccus  usque  ad  annum  duo- 
decimum  aetatis  suae  Volaterris;  deinde  Romae  apud  gram- 
maticum  Bemmium  Palaemonem,  quem  Sueton.  IH.  gramm. 
23  principem  in  sua  professione  locum  tenuisse  testatur; 
et  apud  rhetorem  Verginium  Flavum,  etiam  Quintiliano  pas~ 
sim  commemoratuni  quemque  Tacitus  Ann.  XV.  71,  quia 
studia  juvenuin  eloquentia  fovisset,  propter  claritudinem 
noininis  simul  cum  Musonio  a  Nerone  urbe  pulsum  esse 
tradit.  Sed  et  illius  exilium  post  mortem  demum  Persii 
contigit  et  L.  Annaei  Cornuti,  cujus  hic,  quum  essei  annorum 
sedecìm,  ita  amicitia  uli  coepit,  ut  ab  eo  nusquam  discederet; 
a  quo  quod  vitae  scriptor  eum  inductum  aliquatenus  in  philo- 
sophiam  esse  ait,  ipse  Persius  in  quintae  satirae  principio 
cum  tanta  pietatis  et  grati  animi  testificatione  confirmat, 
ut  huic  inter  omnes  poetici  ardoris  principatus  concedi 
debeat.  De  ipso  Cornuto  pluribus  disseruerunt  et  Ger. 
Joa.  de  Martini  in  Spec.  inaug.  Lugd.  1825.  8.  et  Fr. 
Osannus  in  Praef.  libri  de  natura  deorum  ab  ipso  Gottin- 
gae  1844  editi:  quorum  in  disputationibus  hoc  tantum 
miror,  quod  hominis  Leptitani  verum  nomen  Cornutum 
fuisse  arbitrati  sunt  Phurnutumque ,  quem  passim  et  Scho- 
lia  et  codices  praebeirt,  adeo  spreverunt,  ut  hanc  nomi- 
nis  formam  ex  solo  pronunciandi  vitio  librariorumve  er- 
rore repeterent;  equidem  ubi  frequentem  vocalis  u  in  op- 
pidis  Africae  usum  reputo,  prorsus  mihi  persuadeo  Afrum 
origine  Phurnutuin  potius  appellatum  esse,  donec  in  civi- 
tatem  Romanam  Annaeorumque  gentem  receptus  barba- 
ram  vocem  in  latinae  speciem  converteret  eodem  exem- 
plo,  quo  principem  Apostolorum  Hebraeo  nomine  Sau- 
lum,  Romano  Paulum  fuisse  constat.  Quae  autem  in  ip- 
sius  nostrae  vitae  codicibus  mox  incommodo  loco  inserta 
leguntur  :  nam  Cornutus  ilio  tempore  tragicus  fuit  sectae  poe- 
ticae,  qui  libros  philosophiae  reliquit ,  tam  inepta  sunt,  ut  eli- 
minari  ea  cum  Bergkio  in  Zeitschr.  f.  Alterth.  1845,  p. 

125 ,  quam  emendatricem  operam  ludi  satius  esse  videa- 
tur  ;  mihi  certe  nee  grammaiicum  prò  tragico  Prellerus  ibid. 
1846,  p.  43,  nec  tempore  tragico  Osannus  in  Philol.  T.  II, 
p.  384  probavit,  utque  concedarn  tragicum  poetam  Cor- 
nutum  cum  Welckero  griecli.  Tragoed.  p.  1457  haberi 
vix  posse,  illud  tamen,  quod  rei  unice  convenire  jam 
Pithoeus  intellexit,  quomodo  cum  literarum  vestigiis  con- 
ciliem,  aegre  invenio.  Niniirum  Stoicae  sectae  magister 
Cornutus  fuit  eaque  disciplina  etiam  Persium  ita  imbuit, 
ut  neque  hujus  satiras  sine  illius  pliilosophiae  notitia  in- 
telligere  possis  neque  Stoicae  doctrinae  sinceriorem  in- 
terpretem  facile  invenias  ;  immo  plurimas  ejus  disputatio- 
nes  propius  ad  scholae  praecepta  quam  ad  ipsius  vitae 
usum  accedere  liaud  immerito  dixeris,  utque  sermonem 
Persii  innumeris  in  locis  ad  Horatii  imitationem  confor- 
matum  esse  docta  Casauboni  sollertia  comprobavit,  ita 
sententias  plerasque  iisdem  paene  verbis  apud  Epictetum 
aliosque  auctores  Stoicos  redire  ejusdem  commentarii  ma- 
nifesto arguunt.  Quod  non  in  obtrectationem  vel  invi- 
diam  Persio  conflandam  dictum  esto ,  tanquam  aliena 
magis  quam  sui  ingenii  virtute  poeticam  laudem  adeptus 
sit  ;  cujus  ingenuus  fervor  et  vehementia  summis  quibus- 
que  ausibus  apta  hac  ipsa  re  apparet,  quod  etiam  quae  ex- 
trinsecus  acceperat,  ita  in  succum  et  sanguinem  conver- 
tit,  ut  nisi  aliunde  edocti  omnia  ipsius  inventa  existima- 
remus;  hoc  tamen  salvo  ejus  honore  contendere  mihi  vi- 
deor,  poetam  illum  a  natura,  satiricum  ab  arte  potius  et 
schola  factum  esse. 

Sed  ut  ex  diverticulo  in  viam  redeam,  amicos  Per- 
sius  habuit  a  prima  adolescentia  Caesium  Bassum  poetam,  quem 
solum  Quintilianus  X.  1.  96  dignum  judicavit  qui  Hora- 
tio  adjiceretur,  et  Calpurnium  Siaturam  vel  ut  Casaubo- 
nus  maluit  Suram,  qui  vivo  eo  juvenis  decessil,  idem  tamen, 
si  Sarpium  audimus  Quaest.  philol.  p.  11  sqq.,  eclogarum 
scriptor,  quae  nunc  Calpurnii  Siculi  nomine  feruntur, 
quanquam  id  commentum  nuperidoneisargumentis  impug- 
natura est;  coluit  autem  ut  patrem  Servitimi  Nonianum,^xm- 
cipem  civitatis,  ut  appellatur  a  Plinio  N.  Histor.  XXVIII. 
5,  quem  et  morum  probitate  et   dicendi  facultate  inter 

paucos  clarum  certatim  veteres  laudibus  suis  extulerunt, 
cf.  Quintil.  X.  1.  102,  Plin.  Epist.  I.  13.  7,  Tac.  Ann. 
XIV.  19  etc,  eidemque,  ut  videtur,  Plotii  Macrini  noti- 
tiam  debuit,  hominis  sane  eruditi,  ut  Scholiastae  verbis  utar 
ad  Sat.  II.  initium,  quae  satira  ipsi  Macrino  dedicata 
est,  paternoque  se  affeclu  diligentis,  qui  in  domo  Servila  didice- 
rat,  a  quo  agellum  comparaveral  indulto  sibi  pretio  aliquanto. 
Praeterea  cognovit  per  Comulum  eliam  Annaeum  Lucanum, 
Pharsaliae  scriptorem  notissimum,  aequaevum  auditorem 
Cornuti;  sed  quamvis  suppar  aetate  Lucanus,  quem  p.  Chr. 
a.  38  natum  fuisse  constat,  adeo  mirabatur  scripta  Flacci, 
ut  —  si  recte  Prellerus  1.  e.  grammatici  verba  ex  libro- 
rum  vestigiis  restituit  —  vix  retineret  se  recitantem  a  cla- 
more, quin  illa  esse  vera  poèmata  diceret,  sua  ipse  ludiftearet 
(vel  suos  se.  versus  ludos  faceret).  Sero  cognovit  et  Senecam, 
sed  non  ut  caperelur  ejus  ingenio,  quod  ut  in  adolescente 
Stoicae  sectae  et  ipso  dedito  mirum  videri  possit,  propius 
intuenti  magnam  et  incorruptam  hujus  judicii  sanitatem 
approbabit,  ut  qui  jam  tum  intellexerit ,  quod  posteri  de 
Seneca  judicarunt,  in  scriptis  ejus  res  atque  sententias 
aut  inepto  inanique  impetu  esse  aut  levi  et  quasi  dicaci 
argutia,  eruditionem  autem  vernaculam  et  plebejam  nihil- 
que  ex  veterum  scriptis  babentem  neque  gratiae  neque 
dignitatis,  cf.  Geli.  N.  Att.  XII.  2.  Denique  usus  est  apud 
Comulum  duorum  convictu  virorum  et  doctissimorum  et  san- 
ctissimorum  acriter  tum  philosophantium ,  Claudii  Agathini  me- 
dici Lacedaemonii,  (ita  enim  Osannus  librorum  lectionem 
Agaturrini  docte  emendavit),  et  Pelronii  Aristocratis  Ma- 
gnetis  ,  quos  unice  miratus  est  et  aemulatus ,  quum  aequales  es- 
senl,  Cornuti  minores  id  est  discipuli  et  ipsi.  Idem  etiam  decem 
fere  annos  summe  dilectus  a  Paeto  Thrasea  est,  ita  ut  pere - 
grinaretur  quoque  cum  eo  aliquando,  cognalam  ejusArriam  ha- 
bente  uxorem,  filiam  illius,  quae  marito  exemplum  mortis 
simul  et  solatium  fuit,  cf,  Plin.  Epist.  IIL  11  et  16  deque 
ipso  Thrasea  praeter  alios  multos  Wexium  ad  Tacit. 
Agric.  p.  210  et  Schmidt  Gesch.  d.  Denk-  und  Glaubens- 
freiheit  im  ersten  Jahrli.  p.  352  sqq. 

Hacc  hactenus  de  adolescentia  Persii  et  familiaribus, 

quorum  omnium  eam  conditionematque  indolemfuisseap- 
paret,  ut  illorum  consuetudine  morum  ejus  candor  simul  cum 
mentis  acumine  aleretur,  temporum  autem  depravationi  eum 
eo  infestiorem  reddi  necesse  esset,  quo  rariora haec  exempla 
in  tanta  scelerum  omnis  generis  fertilitate  ad  eam  perfe- 
ctae  et  absolutae  virtutis  imaginem  accedere  videret,  quam 
ex  Stoica  disciplina  imbibisset;  eoque  solo  pacto  expli- 
catur,  quomodo  adolescens  jam  ad  tantum  vitae  commu- 
nis  fastidium  pervenire  potuerit,  ut  poeticam  facultatem, 
quae  in  ipso  esset,  ad  satiras  potissimum  scribendas,  hoc 
est  ad  illud  poesis  genus  conferre  vellet,  quod,  ut  ipse 
profitetur,  indignationis  evomendae  magis  quam  lectorum 
alliciendorum  causa  capesseretur.  Ipse  enim ,  si  vitae 
scriptorem  sequimur,  fuit  morum  lenissimorum ,  verecundiae 
virginalis,  formae  pulchrae,  pielatis  erga  matrem  et  sororem  et 
amitam  exemplo  sufficieìitis ,  idem  frugi  et  pudicus;  qui  ubi 
circa  JSS  vicies  mairi  et  sorori  reliquil,  scriptis  tantum  ad  ma- 
trem codicillis  Cornuto  rogavit  ut  daret  sestertia,  ut  quidam, 
centum,  ut  alti  volimi,  argenti  facti  pondera  vigiliti,  et  libros  circa 
septingenlos  Chrysippi  —  tot  enim  hunc  revera  scripsisse 
testatur  etiam  ì)iog.  L.  VII.  180  —  sive  bibliolhecam  suam 
omnem;  veruni  a  Cornuto  sublaiis  libris  pecuniam,  sororibus, 
quas  frater  heredes  fecerat,  reliquil.  Ita  codices,  quorum  in 
lectione  si  quid  offendit,  scriptoris  negligentiae  tribuen- 
dum  esse  videtur;  nunc  demum  liaud  scio  an  sententia- 
rum  ordo  antiquus  turbatus  sit,  neque  statini  ad  scripta 
Persii  transilire  sed  ita  velut  transitum  munire  debea- 
mus,  ut  quae  vulgo  in  fine  demum  leguntur,  huc  trans- 
feramus  :  decessit  autem  vitto  stomachi  anno  aeiatis  tricesimo, 
nimirum  ex  vetere  computandi  more,  quo  numerorum 
termini  utrimque  tanquam  integri  comprebenduntur, 
nisi  baec  quoque  emendando  ad  accuratiorem  numerum, 
quem  supra  posui ,  revocare  praestat.  Adolescentis  certe 
mortem  'describi  sequentia  docent,  ubi  grammaticus: 
sed,  inquit,  mox  ut  a  schola  et  magislris  divertii,  ledo  libro 
Lucila  decimo  vehementer  satiras  componere  studuit:  cujus  li- 
bri principium  imilatus  est  —  fortasse  in  ipsius  satirae  pri 
mae  exordio,  etsi  illuni  versum  Scholiasta  de  primo  potius 
Lucilii  translatum  esse  tradit  —  sibi primo,  mox  omnibus 

detracturus,  cum  tanta  recentium  poetarum  et  oratorum  insecta- 
tione,  ut  etiam  Neronem  illius  temporis  principem  culpaverit, 
cujus  versus  in  Neronem  quum  ita  se  haberet:  auriculas  asini 
Mida  rex  habet ,  in  eum  modum  a  Cornuto ,  ipso  jam  tum  mor- 
tilo (sic  Prellerus  1.  e.  p.  44:  codd.  ipso  taniummodo\  est 
emendatus:  auriculas  asini  quis  non  habet?  ne  hoc  Nero  in  se 
dictum  arbitraretur.  Quanquam  de  ipsa  hujus  fabulae  au- 
ctoritate  si  ex  ea  fide  existimandum  est,  quae  illi  ex  cri- 
tica ejus  loci  quem  spectat  conditione  accedere  videatur, 
haud  profecto  magna  existet  nec  multum  abest,  quin  quid- 
quid  in  his  ad  Sat.  I.  121  pertineat,  cum  Breitingero  et 
F.  C.  E.  Bittero  tanquam  scioli  eommentum  ex  prava 
illius  loci  interpolatione  petitum  ab  antiquae  vitae  cor- 
pore  abscindenda  et  elimìnanda  esse  censeam;  cf.  Lect. 
Pers.  II,  p.  11.  Omnino  nibil  aut  a  Persii  persona  aut  ab 
ipsius  satirae  indole  et  dignitate  alienius  cogitari  potest, 
quani  si  quis  illius  aculeos ,  quod  olim  in  quarta  maxime 
satira,  riuper  etiam  in  aliis  temptatum  est,  ab  universa 
vitae  humanae  notatione  ad  tecta  unius  bominis  ludibria 
detorqueat;  quem  etsi  concedimus  non  reipublicae  magis 
quam  corruptelae  sui  saeculi  principem  et  velut  antesi- 
gnanum  ab  bujus  reprebensione  eximi  nec  ipsum  potuisse, 
Persio  tamen  nunquam  eam  injuriam  faciemus ,  ut  candi- 
dissimum  adolescentem  satiricae  poesis  gravitate  ad  libel- 
los  famosos  abusum  esse  Luciliique  et  Horatii  nomina 
venenatorum  telorum  officinae  praefìxisse  credamus. 

Longe  vero  alia  causa  est  eorum  quae  ad  totius  li- 
belli fortunam  et  originem  pertinentia  vulgo  antecedunt, 
nec  solum  illud  ipso  satirarum  babitu  et  orationis  genere 
commendatur  :  et  raro  et  tarde  scripsit;  sed  etiam  sequen- 
za non  est  cur  in  dubitationem  vocemus:  hunc  ipsum  li- 
brum  imperfectum  reliquit,  modo  ita  haec  intelligamus ,  ut, 
si  diutius  vixisset,  etiam  plures  eum  satiras  additurum 
fuisse  statuamus,  non  ut  ipsas  quae  exstant  rudes  et  im- 
politas  babitas  esse  existimemus.  Id  ipsum  adeo  est  quod 
grammaticus  versus  aliquot  demptos  esse  ait  ultimo  libro ,  ut 
quasi  finitus  esset,  novae  videlicet  satirae  principium,  quod 
premere  Cornutus,  quam  ineboatum  et  afiectum  publicare 
maluit.    Hic  enim,  ut  deinceps  legimus,  mortuo  Persio  li- 

bellum  leviter  retractavit  et  Caesio  Basso  petenti,  ut  ipse  ede- 
ret,  tradidit  edendum;  quem  jam  tum  carminibus  editis 
clarum  et  conspicuum  fuisse  ipsius  Persii  appellatio  in 
satirae  sextae  initio  satis  ostendit ,  neque  hoc  ipso  argu- 
mento  uti  recuso  ad  tuendam  lectionem  v.  6  egregius  lu- 
sisse  senex ,  quam  ex  optimo  codice  Lugdunensi  olim  eru- 
tam  etiam  nunc  in  ordinem  recipere  non  dubitavi.  Quam- 
vis  enim  Persii  ab  hujus  adolescentia  amicum  fuisse  Bas- 
sum  modo  legerimus,  aequalem  tamen  Persii  fuisse,  quod 
plerique  statuerunt,  inde  non  sequitur;  immo  pianissime 
grammaticus  posterius  demum  ad  aequales  Persii  familia- 
res  transit;  Bassum,  si  jam  tum  poetae  nomen  meruerat, 
provectiorem  aetate  fuisse  necesse  est ,  sive  maxime  tunc, 
quum  amicitiam  cum  Persio  adolescentulo  junxit,  inter 
juvenes  censebatur,  hoc  moriente  facile  quinquagesimum 
annum  attigisse  poterat,  cui  aetatis  gradui  Romani  sine 
ulla  dubitatione  senectutem  concesserunt,  cf.  Cic.  Att.VI. 
6,  Horat.  Satir.  II.  1.  34,  Liv.  XXX.  30,  Stat.  Silv.  IV. 
9.  20.  De  aliis  Persii  scriptis  quae  grammaticus  compe- 
rerat,  his  verbis  narrat  :  scripserat  etiam  Flaccus  in  puerilia 
praetextam  Vescia  —  vel  quocunque  alio  nomine  haec  fa- 
bula fuit,  quam  Heinrichius  Restionem,  Diintzerus  De- 
cium, Prellerus  ex  alius  Scholii  vestigiis  Nasicam,  proxime 
denique  ad  literarum  ductus  accedens  Hertzius  (philol. 
klin.  Streifzug  1849,  p.'27)  ex  Liv.  IX.  25  Vesciam  in- 
scribi maluit  —  et  óòomoQixàv  librum  unum  et  paucos  in  so- 
crum  Thraseae,  Arriam  matrem,  versus,  quae  se  ante  virum  uc- 
ciderai ;  sed  ea  omnia,  inquit,  auctor  fuit  Cornutus  matri  ejus 
ut  aboleret,  idque  consilium  ratum  fuisse  vel  inde  apparet, 
quod  jam  proximae  aetatis  auctores  unum  tantum,  quod 
nos  quoque  tenemus,  sex  satirarum  volumen  noverunt; 
cf.  Quintil.  X.  1.  94:  multum  et  verae  gloriae  quamvis  uno 
libro  Persius  meruit,  et  Martial.  IV.  28.  7  : 

saepius  in  libro  memoralur  Persius  uno, 
quarti  levis  in  tota  Marsus  Amazonide. 
At  enim  hunc ,  ut  ait  grammaticus ,  editum  librum  con- 
tinuo mirari  et  diripere  homines  coeperuni,  ejusque  studii  per 
omnia  deinceps  saecula  propagati  nobis  quoque  testes  et 
codices  sat  multi  antiquique  et  Scholia  supersunt,  quae  etsi 

Cornuti  nomen  immerito  prae  se  ferunt,  tamen  ad  eam  ae- 
tatem  ascendunt,  quae  non  modo  omnes  quotquot  exstant 
codices  longe  superet ,  sed  etiam  puriores  genuinae  anti- 
quitatis  fontes  quam  hi  ipsi  adire  potuisse  videatur.  Nani 
quod  Otto  Jahnius  in  editione  majore  ipsam  Scholiorum 
auctoritatem  adeo  elevare  conatus  est ,  ut  ea  ad  undecimi 
usque  saeculi  ineptias  deprimeret,  virum  integerrimum  si- 
mul  et  eruditissimum ,  cui  Persius  uni  plus  quam  superi- 
oribus  omnibus  in  unum  collectis  debet,  illius  judicii  er- 
rorem  dudum  abjecisse  confido ,  postquam  et  Òsannus  1. 
e.  p.  LXII  sqq.  complura  docte  contra  illum  monuit  et 
nos  tum  in  Prooem.  lect.  Gott*  1846  vel  Isidori  aetatem 
Seholia  nostra  excedere,  tum  in  disp.  de  Scholiorum  ad 
Juvenalem  genere  deteriore  lectionibus  aestivis  a.  1849 
praemissa  tantum  inter  haec  et  Pseudo  -  Cornutiana  ad 
Juvenalem  interesse  demonstravimus ,  ut  omne  illius  co- 
naminis  fundamentum  labefactatum  sit.  Ne  quis  autem 
ipsi  quam  nos  tuemur  Scholiorum  aetati  Barcinonensem 
satirarum  recensionem  aequiparet,  quam  a  nescio  quo  FI. 
Julii  Herennii  Sabini  V.  C.  protectore  domestico  a.  p,  Chr. 
402  institutam  antiquissimi  codices  Montispessulanus  et 
Romanus  subscriptione  sua  testantur,  hujus  recensionis, 
etiam  si  maxime  Scholiorum  aetatem  supere^  ipse  sub- 
scriptor  fidem  insigniter  minuit  fatendo  se  sine  antìgrapho 
emendare  iemptasse;  ipsi  denique  quotqtiot  exstant  codices, 
si  ab  exiguo  palimpsesti  frammento  Vaticano  discesseris, 
intra  nonum  Vel  decimum  saeculum  scripti  sunt;  quae 
quum  ita  sint,  etiam  nunc  lllud  teneo,  quod  in  Lectionibus 
Persianis  Marb*  1842  editis  professus  vel  inventis  anti- 
quissimis  illis  libris  in  Analectis  de  aetate  et  usu  Scholio- 
rum Persianorum  denuo  defendi,  in  constituenda  Persii 
lectione  principe  loco  Scholiorum  atque  his  tacentibus 
demum  quamvis  honorum  codicum  testimonia  audienda 
esse.  Quanquam  ne  horum  quidem  tantum  ab  illis  dis- 
crimen  exstat,  ut  sive  quis  nostras  sive  Jalmii  rationes  se- 
quatur,  de  satiris  satis  emendate  legendis  desperandum 
sit;  immo  tanta  horum  te.stimoniorum  praestantia  tantus- 
que  in  plurimis  et  gravissimis  locis  consensus  est,  ut  quod 
ìam  ante  hos  viginti  annos  inEphem.  Schol.  Darmst.  1833, 

p.  317  quasi  divinans  prae  ine  tuli,  nunc  pianissime  con- 
firmatum  videamus,  quidquid  ad  Persii  saluteni  facien- 
dum  restet,  multo  minus  ad  critici  quain  ad  interpretis 
officium  pertinere.  Interpreti  enim  quum  multae  aliae 
difficultates ,  quae  Persio  cum  ceteris  suae  aetatis  scri- 
ptoribus  et  poétis  communes  sunt,  tum  haec  peculiaris 
objicitur,  cujus  haud  scio  an  unum  inter  veteres  Heraclitum 
Ephesium  xòv  Gnoxuvov  appellatum  ille  aemulum  habuerit 
(cf.  Aristot.  Rhetor.  IH.  5.  6,  Theon.  Progymn.  14  §.  18), 
ut  passim  ancipiti  et  obscura  interpunctione  laboret;  in 
critica  vero  factitanda  conjectariam  opem  vix  unus  alter- 
que  locus  desiderat,  in  lectionum  autem  varietale,  si  quis 
sana  et  incorrupta  via  incedat,  tam  raro  haerebit,  ut  quum 
ante  hos  duodecim  annos  ego  Jahniusque  suo  uterque 
judicio  verba  poetae  emendare  aggressi  essemus,  licet  a 
diversissimis  principiis  profecti  instrumentisque  prorsus 
aliis  usi  in  plerisque  ad  easdem  lectiones  deferremur, 
nunc  autem,  postquam  et  Jahnio  in  editione  minore  mea 
et  mihi  Jahniana  subsidia  praesto  fuerunt,  oppido  pauci 
et  minuti  loci  restent ,  in  quibus  mihi  ab  ilio  dissentiendum 
visum  sit.  Horum  igitur  enumeratione  huic  praefationi 
finem  imponam,  ita  tamen,  ut,  ne  quis  me  commentorum 
meorum  tenaciorem  esse  existimet,  simul  eos  admisceam, 
in  quibus  nunc  ipse  Jabnio  auctore  ab  iis ,  quae  in  Le- 
ctionibus  Persianis  proposueram,  discessi. 

Prol.  4  Heliconiadas  Lect.  Ili,  p.  2,  Hcliconidas  Jahn.  ; 
mihi  poeta  epicorum  numeros  dactylicos  respexisse  vide- 
tur.  —  V.  9  picamque  et  12  refulgeat  e.  Jahnio;  olim  pi- 
casque  et  refulserit.  —  Sat.  I.  6  examenve  Lect.  II,  p.  8, 
examenque  Jahn.  —  V.  8  ah  e,  Jahnio  ;  olim  ai.  —  V.  9 
lune,  non  tum,  propter  sequentium  iuterpunctionem  dudum 
a  me  commendatam,  ubi  v.  11  lune  nostri  epanalepsis  est. 
—  V.  14  quod  retinui:  Jahnius  quo,  quod  manifesto  cor- 
rectori  debetur;  quanquam  hunc  excusat  lectio  v.  17  ab 
eo  recepta  teges,  ubi  cur  ego  legens  servaverim,  dixi  Lect. 
II,  p.  12.  —  V.  32  circa  e.  Jahnio;  olim  circum.  —  V.  66 
dirigati  non  derigai,  cum  Schol.  et  libris  plurimis.  —  V. 
74  quem . . .  diclaturam  Lect.  II,  p.  20;  vestem  dictatoriam 
dictaturam  appellatetiamPlin.  N.  Hist.  XVIII.  3  §.  20.  — 

V.  76  Brisaei,  non  Brisei;  cf.  Steph.  Byz.  p.  186.  —  V. 
81  istuc  e.  Vatic,  istud  Jahn.  —  V.  86  doclas  retinui,  ne 
figurae  epitheto  suo  carerent;  doctus,  quod  cum  Scaligero 
Jahnius  praetulit,  post  antecedentia  languet.  —  V.  97 
praegrandi  e.  Jahnio;  olim  vegrandi,  antiqua  varietate, 
quamtamen  contra  librorum  consensum  amplius  nontueor. 
—  V.  115  Muci  e.  eodem  prò  Muti;  cf.  Heusdii  stud.  crit. 
de  Lucilio  p.  215. —  Sat.  II.  14:  conditur  sciiipsi  cum  Jahnio, 
quamvis  supparem  auctoritate  duciiur  olim  tuitus;  at  cf. 
Chaeremon  ap.  Stob.  Serm.  LXVIII.  22  :  yvvcdna  è-antEiv 
KQeltzóv  èóxtv  rj  ya\\,uv.  —  V.  42  grandes  Lect.  II,  p.  26, 
pingues  Jahn.  ;  at  cf.  grandes  rhombos  patinasque  Hor.  Sat. 
II.  2.  95,  grandes  oìlas  Juv.  XIV.  171,  magisque  decet 
poetam variare epitheta  quam  eodem  sensu  duo  usurpare; 
nam  pingues  sunt  crassae,  cf.  Weichert  poet.  reliqu.  p.  26. 
Contra  tucceta  prò  tucetis  libenter  ascivi;  cf.  Hildebr.  ad 
Àppul.  II.  7,  ad  Arnob.  II.  42.  —  V.  45  accersis  Lect. 
III,p.  10;  arcessis  Jahn.  ;  cf.WissowaLect.  Tacitin.  spec. 
II,  p.  11  sqq.  —  V.  47  flammas  cum  Jahnio,  non  fiamma 
vel  fiammis.  —  V.  54  exculias  Lect.  IL  p.  28;  excutiat 
Jahn.  minus  poetice,  praesertim  quum  pectore  laevo,  si  cor 
proprie  intelligatur,  abundet.  —  V.  61  terris  cum  Jahnio; 
olim  terras.  —  V.  62  hos  Lect.  III.  11,*  hoc  Jahn.;  nobis 
favet  Kritz.  ad  Sallust.  Jugurth.  IV.  7.  —  V.  73  animi 
Lect.  Ili,  p.  12;  animo  Jahn.;  genetivum  tuebuntur  etiam 
verba  animi  Juv.  IV.  91.  —  Sat.  III.  13  quod  retinui;  sed 
Jahnius  argutius  quam  verius.  —  V.  29  censoremve  Lect. 
Ili,  p.  13;  censoremque  Jahn.  —  V.  34  rursum  Lect.  Ili,  p. 
14,  rursus  Jahn.;  cf.  Corte  ad  Lucan.  I.  391.  — V.  46 
dicere  et  insano  Lect.  II,  p.  33;  discere  non  sano  Jahnius 
blanda  specie;  sed  declamandi  ineptias  ridet,  non  di- 
scendi pigritiam  excusat  poeta,  nec  laudes  magistri  ad 
memoriam  potius  quam  ad  actionem  spectarepoterant.  — 
V.  56  deduxit,  non  diduxit;  cf.  Sat.  V.  35  et  Lect.  II,  p. 
35.  — V.  60  in  quo  libri  fere  omnes;  in  quod  Jahn.  e.  edi- 
tis;  at  cf.  Lect.  II,  p.  36.  Contra  v.  67  et  prò  aut  seri- 
bere  e.  Jahnio  non  dubitavi.  —  V.  68  quam  Lect.  II,  p. 
37;  qua  Jahn.;  at  ipsa  regendi  ars  respicitur.  —  V.  78 
quod  satis  est  sapio  equidem  praetuli,  quod  sapio  satis  est 

Jalinius;  at  nonne  hoc  etiam  philosophus  dicere  poterat? 

—  Sat.  IV.  3  o  Lect.  II.  p.  4J  :  hoc  Jahn.  —  V.  26  miivus 
oberral  Schol.  librique  optimi,  alii  oberrel:  Jahn.  ex  unius 
vestigiis  miluus  errai.  —  V.  31  farratam  ottani  etiam  mine 
tueor  Statii  exemplo  Silv.  I.  2.  146  :  plauserunt  limina  eyeni. 

—  V.  33  frigas  prò  fìgas  quamvis  optimorum  testium  con- 
sensu  commendatimi  nec  Jahnius  in  ordinem  recepit,  ne- 
que  ego  tantae  hypallagae  audaciam  praestare  sustinui; 
quae  tamen  in  Analectis  p.  14  sqq.  de  universo  loco  dis- 
putavi, haud  muto,  Jahniumque  certe  hi  mores  scribendo 
summam  eorum  probasse  lactor.  —  Sat.  V.  S  Procnes  nos 
cum  antiquissimis  libris  ,  Progncs  Jahnius  ut  Juv.  VI.  644; 
idem  tamen  eyenum  ibid.  145,  utLachmann.  in  Lncret.  III. 
7.  —  V.  J3  stloppo  Prisc.  I.  10.  58,  scìoppo  Jahnius,  li- 
bros  magis  ut  videtur  quam  suam  persuasionem  secutus. 

—  V.  17  dicas  Schol.,  dicis  Jahn.  contra  quam  ipse  prius 
edidit,  multoque  certior  conjunctivi  ratio  constat.  —  V. 
19  buìlalis  multis  defendi  Lect.  I,  p.  32,  quibus  adde  cre- 
panles  adulationum  buìlas  Sidon.  Apoll.  Epist.  I.  7;  Jahn, 
ampuIIaUs,  quo  caesuram  perire  dudum  annotavi,  nunc  vel 
in  ordinem  recepit,  Lachmannumtestatus  ad  Lucret.  p.413  ; 
ego  vero  malos  versus  vel  optimis  poetis  interdum  exci- 
disse  nunquam  negavi,  bonos  conjectando  pessumdari 
licere  etiam  nunc  pernego.  —  V.  26  hìs  Lect.  II,  p.  48, 
hic  Jahn.  —  V.  77  vappa  ìippus  sine  copula  libenter  cum 
Jahnio  recepì;  non  item  v.  117  in  prò  sub  pectore,  quo  re- 
condita malitia  multo  vividius  describitur.  —  V.  138  baro 
prò  varo  haud  gravate  admisi;  minus  tutum  v.  142  ni  prò 
fitst  visuni  est;  v.  149  autem  temperare  mihi  non  potili, 
quin  veteri  meae  conjecturae  locum  inter  verba  poetae 
darem,  eo  tantum  temperamento  adhibito ,  ut  avidos  in 
avido  mutari  facilius  quam  in  avidi  videretur;  nummos 
vero,  non  nummi  scribendum  fuisse  constanter  defendo. 
Peragere  enim  esse  consumere,  nostrum  durchbringen,  ma- 
nifesto ostendit  Sat.  VI.  22,  postulatque  contrarium  sui 
praecedens  nulricras ;  sicut  autem  nummos  quincunx  nu- 
trit,  ita  deunces  eosdem  peragere  rectius  quam  ipsi  ab 
illis  peragi  dicentur;  utque  per  se  veri  absimile  est  su- 
dorem  epitheto  carere ,  ita  avidus  sudor  commodissime  de- 

clarabit  mercatoris  avaritiam,  quae  tamen  tantum  abest 
ut  certum  eventum  habeat,  ut  haud  raro  majoris  lucri  cu- 
pidine  eam  pecuniam  perdat,  qua  modico  fenore  collocata 
diu  secure  fruipotuisset.  —  V.  159  ast  plurimi,  quod  vel 
non  sequ.en.te  tamen  suo  jureponrpoterat;  hoc  seguente  nec 
hic  nec  II.  48  video  cur  languido  et  cedat.  —  V.  172 
accersar  prò  arcessat  libris ,  qui  fere  omnes  primam  certe 
personam  offerunt,  negare  Jahnius  non  debebat:  mox  au- 
tem  v.  174  exieras  nec  nunc  prò  exieris  et  ne  nunc  eidem 
cum  Ladewigio  et  Scheibio  eo  facilius  concedo ,  quo  ma- 
gis  Horatii  quoque  editores  in  loco  gemino  Sat.  II .  3. 
262  vacillare  video;  cf.  Philol.  V,  p.  133.  —  Sat.  VI.  9 
cognoscite  prò  cognoscere  cum  eodem  recepi  propter  sequens 
jubet,  quod  imperativum  respicit;  ibidem  vero  v.  6  quod  e 
codice  Lugd.  scripsi  senex  prò  senes,  superius  jam  tuitus 
sum,  nec  transpositionem  li  emisti  chiorum  v.  37  et  41  plu- 
ribus  commendare  libet,  quam  quae  in  eandem  sententiam 
jam  Lect.  II,  p.  61  disputavi.  Unum  addo,  potuisse  sane 
etiam  haec  cinere  ullerior  metuas;  at  tu  meus  heres  ab  ipso 
Persio  continuari,  sed  omissis  tantum  versibus  37  —  40, 
qui  baud  scio  an  posterius  demum  ad  hunc  locum  acces- 
serint;  iidem  tamen  quum  certissimam  poetae  manum 
prae  se  ferant,  hunc  ipsum  statuendum  est  adjectis  illis 
eum  potius  sententiarum  ordinem  exsistere  voluisse,  quem 
singularum  nexu  arguente  restitui.  —  V.  61  poscas  Lect. 
III,  p.  33;  poscis  Jahn.;  at  colligit  tantum  Persius  fieri 
posse  ut  alter  ad  talem  impudentiam  progrediatur.  — 
V.  66  repone  elegantius  utique  est  quam  oppone;  item  ut 
opinor  v.  69  coquaiur  quam  coquetur ,  quorum  utrumque 
Jahnius  ipse  in  superiore  editione  praetulerat;  nec  v. 
79  depunge  aut  a  libris  aut  a  sensu  adeo  commendari  ar- 
bitror,  ut  vel  hac  in  Voce  Scholiorum  auctoritatem  Bar- 
cinonensi  familiae  posthabeam;  reposui  igitur  depingeì 
quod  nemo  erit  quin  nunc  ut  alias  prò  describe  dictum  fa- 
cile intelligat. 

Scr.  Gottingae  d.  IL  Iun.  a.  MDCCCLIV. 


A.  PERSII  FLACCI 
SATIRARUM 

L  I B  E  R. 


PROLOGUS. 

Nec  fonte  labra  prolui  caballino, 

Nec  in  bicipiti  somniasse  Parnasso 

Memini,  ut  repente  sic  poeta  prodirem.  5 

Heliconiadasque  pallidamque  Pirenen 

Illis  remitto,  quorum  imagines  lambunt 

Hederae  sequaces:  ipse  semipaganus 

Ad  sacra  vatum  Carmen  afferò  nostrum. 

Quis  expedivit  psittaco  suum  %cùqs 

Picamque  docuit  verba  nostra  conari? 

Magister  artis  ingenique  largiìor  10 

Venter,  negatas  artifex  sequi  voces; 

Quod  si  dolosi  spes  refulgeat  nummi, 

Corvos  poetas  et  poetridas  picas 

Cantare  credas  Pegaseium  nectar. 

U  curas  hominum!  o  quantum  est  in  rebus  inane! 
Quis  leget  haec? —  Min'  tu  istud  ais?  nemo  hercule  !  — 

Nemo?  — ■ 
Vel  duo,  vel  nemo.  — ■   Turpe  et  miserabile!  — ■   Quare? 
Ne   mihi  Polydamas  et  Troiades  Labeonem 
Praetulerint?   nugae!  non,  si  quid  turbida  Roma  5 

Eievet,  accedas,  examenve  improbum  in  Illa 

Castiges  trutina,  nec  te  quaesiveris  extra. 
Nam  Romae  quis  non — ?   ah  si  fas  di  e  ere  !   sed  fas; 
Tunc,  quum  ad  canitiem  et  nostrum  istud  vivere  triste 
Aspexi  ac  nucibus  facimus  quaecumque  relictis,  io 

Quum  sapimus  patruos;  tunc  tunc  —  ignoscite,  nolo; 
Quid  faciam?  sed  sum  petulanti  splene  — ■  cachinno. 

Scribimus  inclusi,  numeros  ille,  hic  pede  liber, 
Grande  aliquid,  quod  pulmo  animae  praelargus  anhelet; 
Scilicet  haec  populo  pexusque  togaque  recenti  15 

Et  natalicia  tandem  cum  sardonyche  albus 
Sede  legens  celsa,  liquido  quum  plasmate  guttur 
Mobile  collueris,  patranti  fractus  ocello. 
Hic  neque  more  probo  videas  nec  voce  serena 
Ingentes   trepidare  Titos,   quum   carmina  lumbum  20 

Intrant,  et  tremulo  scalpuntur  ubi  intima  versu. 
Tun',  vetule,  auriculis  alienis  colligis  escas? 
Auriculis,  quibus  et  dicas  cute  perditus  ohe! — ■ 
Quo  didicisse,  nisi  hoc  fermentum  et  quae  semel  intus 
Innata  est,  rupto  iecore,  exierit  caprificus?  —  25 

En  pallor  seniumque!    0  mores!  usque  adeone 
Scire  tuum  nihil  est,  nisi  te  scire  hoc  sciat  alter?  — 
At  pulchrum  est  digito  monstrari  et  dicier  hic  est! 
Ten'   cirratorum   centum  dictata  fuisse 
Pro  nihilo  pendas?  — ■  Ecce  inter  pocula  quaerunt       30 
Romulidae  saturi,  quid  dia  poemata  narrent. 
Hic  aliquis ,  cui  circa  humeros  hyacinthina  laena  est, 
Rancidulum  quiddam  balba  de  nare  locutus, 
Phyllidas,  Hypsipylas,  vatum  et  plorabile  si  quid, 
Eliquat,  ac  tenero  supplantat  verba  palato.  35 

Assensere  viri;  nunc  non  cinis  ille  poetae 
Felix?  non  levior  cip  pus  nunc  imprimit  ossa? 
Laudant  convivae;  nunc  non  e  manibus  illis, 
Nunc  non  e   tumulo  fortunataque  favilla 
Nascentur  violae? —  Rides,  ait,  et  nimis  uncis  40 

Naribus  indulges;  an  erit  qui  velie  recuset 
Os  populi  meruisse,  et  cedro  digna  locutus 
Linquere   nec  scombros  metuentia  carmina  nec  tus?  — 

Quisquis  es,   o,   modo  quem  ex  adverso  dicere  feci, 


SATIRA   I.  ò 

Non  ego ,  quum  scribo ,   si  forte  quid  aptius  exit  —    45 

Quando  haec  rara  avis  est  —  si  quid  tamen  aptius  exit, 

Laudari  metuam,  neque  enim  mini  cornea  fibra  est; 

Sed  recti  finemque  extremumque  esse  recuso 

Euge  tuum  et  belle.    Nani  belle  hoc  excute  totum: 

Quid  non  intus  habet?  non  hic  est  Ilias  Atti  50 

Ebria  veratro?  non  si  qua  elegidia  crudi 

Dictarunt  proceres?  non  quidquid  denique  lectis 

Scribitur  in  citreis?  Calidura  scis  ponere  sumen, 

Scis  comitem  horridulum  trita  donare  lacerna, 

Et:  veruni,  inquis,  ami:  veruni  mihi  diciie  de  me.   55 

Qui  potè?  vis  dicara?  nugaris,  quum  tibi,  calve, 

Pinguis  aqualiculus  protenso  sesquipede  exstet. 

0  lane,  a  tergo  quem  nulla  ciconia  pinsit, 

Nec  manus  auriculas  imitari  mobilis  albas, 

Nec  linguae  ,  quantum  sitiat  canis  Appula ,  tantae  !        60 

Vos,  o   patricius  sanguis,  quos  vivere  fas  est 

Occipiti  caeco,  posticae  occurrite  sannae! 

Quis  populi  sermo  est?  quis  enim,  nisi  carmina  molli 
Nunc  demum  numero  filiere,  ut  per  leve  severos 
Effundat  iunctura  ungues  ?  Scit  tendere  versum  65 

Non  secus  ac  si  oculo  rubricam  dirigat  uno; 
Sive  opus  in  mores,  in  luxum,  in  prandia  regum 
Dicere,  res  grandes  nostro  dat  Musa  poetae. 
Ecce  modo  heroas  sensus  afferre  videmus 
Nugari  solitos  graece,  nec  ponere  lucum  70 

Artirices  nec  rus  saturum  laudare,  ubi  corbes 
Et  focus  et  porci  et  fumosa  Palilia  foeno, 
Unde  Remus  sulcoque  terens  dentalia,  Quinti, 
Quem  trepida  ante  boves  dictaturam  induit  uxor 
Et  tua  aratra  domum  lictor   tulit —   euge  poeta!  75 

Est  nunc  Brisaei  quem  venosus  liber  Acci, 
Sunt  quos  Pacuviusque  et  verrucosa  moretur 
Antiopa,  aerumnis  cor  luctificabile  fulta? 
Hos  pueris  monitus  patres  infundere  lippos 
Quum  videas,  quaerisne,   unde  haec  sartago  loquendi  80 
Venerit  in  linguas,  unde  istuc  dedecus,  in  quo 
Trossulus  exsultat  tibi  per  sub^ellia  levis? 

1  * 

Nilne  pudet  capiti  non  posse  pericula  cano 

Pellere,  quin  tepidum  hoc  optes  audire  decenter? 

Fur  es,  ait  Pedio;  Pedius  quid?  crimina  rasis  85 

Librat  in  antithetis,  doctas  posuisse  fìguras 

Laudatur:  bellum  hoc!  Hoc  bellum?  an,  Romule,  ceves? 

Men'  moveat  quippe  et,   cantet  si  naufragus,  assem 

Protulerim?  cantas,  quum  fracta  te  in  trabe  pictum 

Ex  numero  portes?  veruni  nec  nocte  paratum  90 

Pìorabit,  qui  me  volet  incurvasse  querella.  — 

Sed  numeris  decor  est  et  iunctura  addita  crudis. 
Claudere  sic  versum  didicit:  Berecyntius  Attis; 
Et  :  qui  caeruleum  dirimebat  Nerea  delphin  ; 
Sic:  costam  longo  subduximus  Appennino.  95 

Arma  virum,  nonne  hoc  spumosum  et  cortice  pingui, 
Ut  ramale  vetus  praegrandi  subere  coctum?  — 
Quidnam  igitur  tenerum   et  laxa  cervice  legendum? 
Torva  mimalloneis  implerunt  cornua  bombis, 
Et  raptum  mtulo  caput  ablatura  superbo  100 

Bassaris  et  lyncem  Maenas  flexura  corymbis 
Euhion  ingeminat;  reparabilis  adsonat  echo? 
Haec  fierent,  si  testiculi  vena   ulla  paterni 
Viveret  in  nobis  ?   summa  delumbe  saliva 
Hoc  natat  in  labris,  et  in  udo  est  Maenas  et  Attis,    105 
Nec  pluteum  caedit,  nec  demorsos  sapit  ungues.  — ■ 

Sed  quid   opus  teneras  mordaci  radere  vero 
Auriculas?  vide  sis,  ne  maiorum  tibi  forte 
Limina  frigescant;  sonat  hic  de  nare  canina 
Littera.  —  Per  me  equidem  sint  omnia  protinus  alba;  110 
Nil  moror.  Euge!  omnes,  omnes  bene  mirae  eritis  res. 
Hociuvat?    Hic,  inquis,  veto  quisquam  faxit  oletum? 
Finge  duos  angues:    pueri,  sacer  est  locus,   extra 
Meiite  !  discedo.  Secuit  Lucilius  urbem, 
Te  Lupe,  te  Muci,  et  genuinum  fregit  in  illis;  115 

Omne  vafer  vitium  ridenti  Flaccus  amico 
Tangit  et  admissus  circum  praecordia  ludit, 
Callidus    excusso  populum  suspendere  naso: 
Men'  muttire  nefas?  nec  clam,  nec  cum  scrobe,  nusquam? 
Hic  tamen  infodiam:  vidi,  vidi  ipse,  libelle:  120 

Auriculas  asini  quis  non  habet?  hoc  ego   opertum, 

Hoc  ridere  meum,  tam  nil,  nulla  tibi  vendo 

Iliade.    Audaci   quicumque    afflate  Cratino 

Iratum  Eupolidera  praegrandi  cura  sene  palles, 

Aspice  et  haec,  si  forte  aliquid  decoctius  audis.         125 

Inde  vaporata  lector  mihi  ferveat  aure  : 

Non  hic,  qui  in  crepidas  Graiorum  ludere  gestit 

Sordidus,  et  lusco  qui  possit  dicere  lusce, 

Sese  aliquem  credens,   Italo  quod  honore  supinus 

Fregerit  heminas  Arreti  aedilis  iniquas;  130 

Nec  qui  abaco  numeros   et   secto  in  pulvere  metas 

Scit  risisse  vafer,  multimi  gaudere  paratus, 

Si  Cynico   barbam  petulans  nonaria   vellat. 

His  mane  edictum,   post  prandia  Calliroen  do. 

Hunc,  Macrine,   diem  numera  meliore  lapillo, 

Qui  tibi  labentes  apponit  candidus  annos; 

Funde  merum  genio.     Non  tu  prece  poscis  emaci, 

Quae  nisi  seductis  nequeas   committere  divis; 

At  bona  pars  procerum  tacita  libabit  acerra.  5 

Haud  cuivis  promptum  est  murmurque  hurailesque  susurros 

Tollere  de  templis  et  aperto  vivere  voto. 

Mens  bona,  fama,  fìdes,  haec  dare  et  ut  audiat  hospes; 

Illa  sibi  introrsum  et  sub  lingua  murmurat:    0  si 

Ebulliat  patruus,  praeclarum  funus!  et:    0  si  10 

Sub   rastro  crepet  argenti  mihi  seria  dextro 

Hercule!  pupillumve  utinam,  quem  proximus  heres 

Impello,   expungam!  namque   est  scabiosus,  et  acri 

Bile  tumet.    Nerio  iam  tertia  conditur  uxor!  — 

Haec  sancte  ut  poscas,  Tiberino  in  gurgite  mergis       15 

Mane  caput  bis  terque  et  noctem  flumine  purgas? 

Heus  age,  responde — ■  minimum  est  quod  scire  laboro  — 

De  love  quid  sentis?  estne  ut  praeponere  cures 

Hunc —  cuinara?  cuinam?  vis  Staio?  an  scilicet  haeres? 

Quis  potior  iudex,  puerisve  quis  aptior  orbis?  20 

Hoc  igitur,   quo  tu  Iovis  aurem  impellere  temptas, 
Die  agedum  Staio:  prò  Inppiter!  o  bone,  clamet, 
Iuppiter!  at  sese  non  clamet  Iuppiter  ipse? 
Ignovisse  putas,  quia,  quum  tonat,  ocius  ilex 
Sulfure  discutitur  sacro  quam  tuque  domusque?  25 

An  quia  non  fibris  ovium  Ergennaque  iubente 
Triste   iaces  lucis  evitandumque  bidental, 
Idcirco  stolidam  praebet  tibi  veliere  barbam 
Iuppiter?  aut  quidnam  est,  qua  tu  mercede  deorum 
Emeris  auriculas?  pulmone  et  lactibus  unctis?  30 

Ecce  avia  aut  metuens  divum  matertera  cunis 
Exemit  puerum,  frontemque  atque  uda  labella 
Infami  digito  et  lustralibus  ante  salivis 
Expiat,  urentes  oculos  inhibere  perita; 
Tunc  manibus  quatit   et  spem  macram  supplice  voto     35 
Nunc  Licini  in  campos,  nunc  Crassi  mittit  in  aedes: 
Hunc  optet  generum  rex  et  regina;   puellae 
Hunc  rapiant;  quidquid  calcaverit  hic,  rosa  fiat! 
Ast  ego  nutrici  non  mando  vota;  negato, 
Iuppiter,  haec  illi,   quamvis  te  albata  rogarit.  40 

Poscis  opem  nervis  corpusque  fìdele  senectae: 
Esto  age;  sed  grandes  patinae  tuccetaque  crassa 
Adnuere  his  superos  vetuere  Iovemque  morantur. 
Rem  struere  exoptas  caeso  bove,  Mercuriumque 
Accersis  fibra:  da  fortunare  Penates,  45 

Da  pecus  et  g?'egibus  fetum!  quo,  pessime,  pacto 
Tot  tibi  quum  in  flammas  iunicum  omenta  liquescant' 
At  tamen  hic  extis  et  opimo  vincere  ferto 
Intendit:  iam  crescit  ager,  iam  crescit  ovile, 
ìam  dabitur,  iam,  iam!  donec  deceptus  et  exspes      50 
Nequiquam:  fundo,  suspiret,  nummus  in  imo! 

Si  tibi  creterras  argenti  incusaque  pingui 
Auro  dona  feram,  sudes  et  pectore  laevo 
Excutias  guttas,  laetari  praetrepidum  cor. 
Hinc  illud  subiit,  auro  sacras  quod  ovato  55 

Perducis  facies;  nam  fratres  inter  aenos 
Somnia  pituita  qui  purgatissima  mittunt, 


? 

Praecipui  sunto  sitque  illis  aurea  barba. 

Aurum  vasa  Numae  Saturniaque  impulit  aera, 

Vestalesque  urnas  et  Tuscum  fictile  mutat.  60 

0  curvae  in  terris  animae  et  coelestium  inanes! 

Quid  iuvat,  hos   templis  nostros  immittere  mores, 

Et  bona  dis  ex  hac  scelerata  ducere  pulpa? 

Haec  sibi  corrupto  casiam  dissolvit  olivo, 

Haec  Calabrum  coxit  vitiato  murice  vellus,  65 

Haec  baccani  conchae  rasisse  et  stringere  venas 

Ferventis  massae  crudo  de  pulvere   iussit. 

Peccat  et  haec,  peccat:  vitio  tamen  utitur;  at  vos 

Dicite,  pontifices,  in  sancto  quid  facit  aurum? 

Nempe  hoc  quod  Veneri  donatae  a  virgine  pupae.        70 

Quin  damus  id  superis,  de  magna  quod  dare  lance 

Non   possit  magni  Messallae  lippa  propago: 

Compositum  ius  fasque  animi,  sanctosque  recessus 

Mentis,  et  incoctum  generoso  pectus  honesto. 

Haec  cedo  ut  admoveam  templis,   et  farre   litabo.         75 

INempe  haec  assidue?  iam  clarum  mane  fenestras 

Intrat  et  angustas  extendit  lumine  rimas; 

Stertimus  indomitum  quod  despumare  Falernum 

Suftìciat,  quinta  dum  linea  tangitur  umbra. 

En  quid  agis?  — ■  Siccas  insana  canicula  messes  5 

Iam  dudum  coquit  et  patula  pecus  omne  sub  almo  est. 

Unus  ait  comitum. — .  Verumne?  itane?  ocius  adsit 

Huc  aliquis  !  nemon'  ?  —  Turgescit  vitrea  bilis  : 

Findor —  ut  Arcadiae  pecuaria  rudere  dicas. 

Iam  liber  et  positis  bicolor  membrana   capillis  10 

Inque  manus   chartae  nodosaque  venit  arundo. 

Tunc  querimur,   crassus  calamo  quod  pendeat  humor, 

Nigra  quod  infusa  vanescat  sepia  lympha; 

Dilutas  querimur  geminet  quod  fistula  guttas. 

0  miser  inque  dies  ultra  miser,  hucine  rerum  15 

Venimus?  at  cur  non  potius  teneroque  columbo 

Et  similis  regum  pueris  pappare  minutum 

Poscis  et  iratus  mammae  lallare  recusas?  — 

An  tali  studeam  calamo?  — -  Cui  verba?  quid  istas 

Succinis  ambages?  tibi  luditur;   effluis  aniens;  20 

Contemnere!    Sonat  vitium  percussa,  maligne 

Respondet  viridi  non  coeta  fidelia  limo. 

Udum  et  molle   lutum  es,  nunc  nunc  properandus  et  acri 

Fingendus  sine  fine  rota.    Sed  rure  paterno 

Est  tibi  far  modicum ,   purum  et  sine  labe  salinum  —  25 

Quid  metuas? — ■  cultrixque  foci  secura  patella. 

Hoc  satis?  an  deceat  pulmonem  rumpere  ventis, 

Stemmate  quod  Tusco  ramum  millesime  ducis, 

Censoremve  tuum  vel  quod  trabeate  salutas? 

Ad  populum  phaleras!  ego  te  intus  et  in  cute  novi.     30 

Non  pudet  ad  morem  discincti  vivere  Nattae? 

Sed   stupet  hic  vitio,  fibris  increvit  opimum 

Pingue,  caret  culpa,  nescit  quid  perdat,  et  alto 

Demersus  summa  rursum  non  bullit  in  unda. 

Magne  pater  divum,  saevos  punire  tyrannos  35 

Haud  alia  ratione  velis,  quum  dira  libido 

Moverit  ingenium  ferventi  tincta  veneno: 

Virtutem  videant  intabescantque  relieta. 

Anne  magis  Siculi  gemuerunt  aera  iuvenci, 

Et  magis  auratis  pendens  laquearibus  ensis  40 

Purpureas  subter  cervices  terruit,  imus, 

Imus  praecipites ,  quam  si  sibi  dicat  et  intus 

Palleat  infelix,   quod  proxima  nesciat  uxor? 

Saepe  oculos,   menimi,  tangebam  parvus  olivo, 
Grandia  si  nollem  morituri  verba  Catonis  45 

Dicere  et  insano  multum  laudanda  magistro, 
Quae  pater  adductis  sudans  audiret  amicis. 
Iure;  etenim  id  summum,  quid  dexter  senio  ferret, 
Scire  erat  in  voto;  damnosa  canicula  quantum 
Raderet;  angustae  collo  non  fallier  orcae;  50 

Neu  quis  callidior  buxum  torquere  flagello. 
Haud  tibi  inexpertum  curvos  deprendere  mores, 
Quaeque  docet  sapiens  braccatis  illita  Medis 

Porticus,  insomnis  quibus  et  detonsa  iuventus 

Invigilat,   siliquis   et  grandi  pasta  polenta;  55 

Et  tibi  quae  Samios   deduxit  littera  raraos 

Surgentem  dextro  monstravit  limite  callera. 

Stertis  adirne,  laxumque  caput  corapage  soluta 

Oscitat  heslernura,   dissutis  undique  malis! 

Est  aliquid   quo  tendis,  et  in  quo  dirigis  arcura?  60 

An  passim  sequeris  corvos  testaque  lutoque, 

Securus  quo  pes  ferat,   atque  ex  tempore  vi  vis? 

Helleborum  frustra,  quum  iam  cutis  aegra  tumebit. 

Poscentes  videas:   venienti  occurrite  morbo! 

Et  quid  opus  Cratero  magnos  promittere  montes?         65 

Discite .   o  miseri,  et  causas  cognoscite  rerum: 

Quid  sumus,   et  quidnam  victuri  gignimur;  ordo 

Quis  datus,  aut  metae  quam  mollis  flexus  et  unde; 

Quis  modus  argento,  quid  fas  optare,  quid  asper 

Utile  nummus   habet;   patriae   carisque  propinquis  70 

Quantum  elargiri  deceat;  quem  te  deus   esse 

Iussit,    et  humana  qua  parte  locatus  es  in  re; 

Disce,  nec  invideas,  quod  multa  iìdelia  putet 

In  locuplete  penu,  defensis  pinguibus  Umbris, 

Et  piper  et  pernae,  Marsi  monumenta  clientis,  75 

Menaque  quod  prima  nondum  defecerit  orca. 

Hic  aliquis  de   gente  hircosa  centurionum 
Dicat:   Quod  satis  est  sapio  mihi;  non  ego  curo 
Esse  quod  Arcesilas  aerumnosique  Solones, 
Obstipo  capite  et  fìgentes  lumine  terram,  80 

Murmura   quum  secum  et  rabiosa  silentia   rodunt 
Atque  exporrecto  trutinantur  verba  labello, 
Aegroti  veteris  meditantes  somnia,  gigni 
De  nihilo  nihilum,  in  nihilum  nìl  posse  referti. 
Hoc  est,  quod  palles?  cur  quis  non  prandeat,  hoc  est? — 85 
His  populus  ridet.  multumque  torosa  iuventus 
Ingeminat  tremulos  naso  crispante  cachinnos.  — ■ 
Inspice  ;  nescio  quid  trepidai  mihi  pectus  et  aegris 
Faucibus  exsuperat  gratis  halilus;  inspice,  sodesì 
Qui  dicit  medico,  iussus  requiescere ,  postquam  90 

Tertia  compositas  vidit  nox  currere  venas, 

De  maiore  domo,  modice  sitiente  lagena, 

Lenia  loturo  sibi  Surrentina  rogabit.  — ■ 

Heus,  bone,  tu  palles! —  Nihil  est.  — ■  Videas  tamen  istud, 

Quidquid  id  est:  surgit  tacite  tibi  lutea  pellis.  —         95 

At  tu  deterius  palles;   ne  sis   mihi  tutor; 

Iam  pridem  hunc  sepeli  :  tu  restas.  — ■  Perge ,  tacebo.  — 

Turgidus  hic  epulis   atque  albo  ventre  lavatur, 

Gutture  sulfureas  lente  exhalante  mefites; 

Sed  tremor  inter  vina  subit,  calidumque  trientem         100 

Excutit  e  manibus,  dentes  crepuere  retecti, 

Uncta  cadunt  laxis  tunc  pulmentaria  labris. 

Hinc  tuba,  candelae,  tandemque  beatulus  alto 

Compositus  lecto   crassisque  lutatus  amomis 

In  portam  rigidas  calces  extendit:  at  illum  105 

Hesterni  capite  induto  subiere  Quirites. 

Tange,  miser,  venas  et  pone  in  pectore  dextram.  — - 
Nil  calet  hic.  —  Summosque  pedes  attinge  manusque.  — - 
Non  frigent.  —  Visa  est  si  forte  pecunia,  sive 
Candida  vicini  subrisit  molle  puella,  no 

Cor  tibi  rite  salit?  positum  est  algente  catino 
Durum  olus ,  et  populi  cribro  decussa  farina  : 
Temptemus  fauces!  tenero  latet  ulcus  in  ore 
Putre,  quod  haud  deceat  plebeia  radere  beta. 
Alges,  quum  excussit  membris  timor  albus  aristas;      115 
Nunc  face  supposita  fervescit  sanguis  et  ira 
Scintillant   oculi,  dicisque  facisque,   quod  ipse 
Non  sani   esse  hominis  non  sanus  iuret  Orestes. 

Item  populi  tractas? — ■  barbatum  haec  crede  magistrum 

Dicere,  sorbitio  tollit  quem  dira  cicutae  — 

Quo  fretus?  die  0  magni  pupille  Perieli. 

Scilicet  ingenium  et  rerum  prudentia   velox 

Ante  pilos  venit,  dicenda  tacendaque  calles.  5 

Ergo  ubi  commota  fervei  plebecula  bile, 

Fert  animus   calidae  fecisse  silentia  turbae 
Maiestate  raanus.    Quid  deinde  loquere?  Quirites, 
Hoc,  puta,  non  iustum  est,  illud  male,  rectius  illud. 
Scis   etenim  iustum  gemina  suspendere  lance  10 

Ancipitis  librae;  rectum  discernis,  ubi  inter 
Curva  subit,  vel  quum  fallii  pede  regula  varo, 
Et  potis  es  nigrum  vitio  praefigere  theta? 
Quin  tu  igitur,   summa  nequiquam  pelle  decorus, 
Ante  diem  blando  caudam  iactare  popello  15 

Desinis,  Anticyras  melior  sorbere   meracas! 
Quae  tibi  summa  boni  est?  uncta  vixisse  patella 
Semper  et  assiduo   curata  cuticula  sole? 
Exspecta,  haud  aliud  respondeat  haec  anus.    I  nunc: 
Dinomaches  ego  sum,  suffla,  sum  candidus —  esto;  20 
Dum  ne  deterius  sapiat  pannucia  Baucis, 
Quum  bene  discincto  cantaverit  ocima  vernae. 
Ut  nemo  in  sese  temptat  descendere,  nemo, 
Sed  praecedenti  spectatur  mantica  tergo! 
Quaesieris:  Nostin'   Vettidi  praedia? — ■  Cuius? —  25 

Dives  arat  Curibus  quantum  non  milvus  oberrat.  — 
Hunc  ais,  hunc  dis   iratis  genioque  sinistro, 
Qui,  quandoque  iugum  pertusa  ad  compita  fìgit, 
Seriolae  veterem  metuens   deradere  limum 
Ingemit:  hoc  bene  sii!  tunicatum  cum  sale  mordens     30 
Caepe,   et  farratam  pueris  plaudentibus  ollam 
Pannosam  faecem  morientis  sorbet  aceti  ?  — 
At  si  unctus  cesses  et  figas  in  cute  solem, 
Est  prope   te   ignotus,   cubito  qui  tangat  et  acre 
Despuat:  hi  mores,  penemque  arcanaque  lumbi  35 

Runcantem  populo  marcentes  pandere  vulvas! 
Tu  quum  maxillis  balanatum  gausape  pectas, 
Inguinibus  quare  detonsus  gurgulio  exstat? 
Quinque  palaestritae  licet  haec  piantana  vellant, 
Elixasque  nates  labefactent  forcipe  adunca,  40 

Non  tamen  ista  fìlix  ullo  mansuescit  aratro. 
Caedimus,  inque  vicem  praebemus  crura  sagittis. 
Vivitur  hoc  pacto;   sic  novimus.    Ilia  subter 
Caecum  vulnus  habés;  sed  lato  balteus  auro 

Praetegit.     Ut  mavis,  da  verba  et  decipe  nervos,  45 

Si  potes.  — >  Egregium  quum  me  vicinia  dicat, 
Non  credam? — ■  Viso  si  palles,  improbe,  nummo, 
Si  facis  in  penem  quidquid  tibi  venit  amarum, 
Si  puteal  multa  cautus  vibice  flagellasi 
Nequiquam  populo  bibulas  donaveris  aures.  50 

Respue,  quod  non  es;  tollat  sua  munera  cerdo; 
Tecum  habita  :  noris,  quam  sit  tibi  curta  supellex. 


SATIRA  V. 

V  atibus  hic  mos  est,  centum  sibi  poscere  voces, 

Centum  ora  et  linguas  optare  in  carmina  centum, 

Fabula  seu  moesto  ponatur  hianda  tragoedo, 

Vulnera  seu  Parthi   ducentis  ab  inguine  ferrum.  — 

Quorsum  haec?  aut  quantas  robusti  carminis  offas  5 

Ingeris,   ut  par  sit  centeno  gutture  niti? 

Grande  locuturi  nebulas  Helicone  legunto, 

Si  quibus  aut  Procnes,  aut  si  quibus  olla  Thyestae 

Fervebit,   saepe  insulso  coenanda  Glyconi; 

Tu  neque  anhelanti,  coquitur  dum  massa  camino,  10 

Folle  premis  ventos,   nec  clauso  murmure  raucus 

Nescio  quid  tecum  grave  cornicaris  inepte, 

Nec  stloppo  tumidas  intendis  rumpere  buccas. 

Verba  togae  sequeris  iunctura  callidus  acri, 

Ore  teres  modico,  pallentes  radere  mores  15 

Doctus  et  ingenuo  culpam  defigere  ludo. 

Hinc  trahe  quae  dicas,  mensasque  relinque  Mycenis 

Cum  capite  et  pedibus ,  plebeiaque  prandia  noris.  — 

Non  equidem  hoc  studeo ,  bullatis  ut  mihi  nugis 

Pagina  turgescat,   dare  pondus  idonea  fumo.  20 

Secreti  loquimur:  tibi  nunc,  hortante   Camena, 

Excutienda  damus  praecordia,  quantaque  nostrae 

Pars  tua  sit,  Cornute,  animae,  tibi,  dulcis  amice, 

Ostendisse  iuvat:  pulsa,  dinoscere  cautus, 

Quid  solidum  crepet  et  pictae  tectoria  linguae.  25 

His  ego  centenas  ausim  deposcere  voces, 

Ut,  quantum  mihi  te  sinuoso  in  pectore  fìxi, 

Voce   traham  pura,  totuinque  hoc  verba  resignent, 

Quod  latet  arcana  non  enarrabile  fibra. 

Quum  primum  pavido  custos  mihi  purpura  cessit,  30 

Bullaque  succinctis  Laribus  donata  pependit; 

Quum  blandi  comites  totaque  impune  Subura 

Permisit  sparsisse  oculos  iam  candidus  umbo; 

Quumque  iter  ambiguum  est  et  vitae  nescius  error 

Deducit  trepidas  ramosa  in  compita  mentes,  35 

Me  tibi  supposui:  teneros  tu  suscipis  annos 

Socratico,  Cornute,   sinu;  tum  fallere  sollers 

Apposita  intortos  extendit  regula  mores, 

Et  premitur  ratione  animus  vincique  laborat, 

Artificemque  tuo  ducit  sub  pollice  vultum.  40 

Tecum  etenim  longos  memini  consumere  soles, 

Et  tecum  primas  epulis  decerpere  noctes: 

Unum  opus  et  requiem  pariter  disponimus  ambo, 

Atque  verecunda  laxamus  seria  mensa. 

Non  equidem  hoc   dubites,  amborum  foedere  certo        45 

Consentire  dies  et  ab  uno   sidere  duci: 

Nostra  vel  aequali  suspendit  tempora  Libra 

Parca  tenax  veri,  seu  nata  fìdelibus  hora 

Dividit  in  Geminos  concordia  fata  duorum, 

Saturnumque  gravem  nostro  love  frangimus  una:  50 

Nescio  quod,  certe  est  quod  me  tibi  temperat  astrimi. 

Mille  nominimi  species  et  rerum  discolor  usus; 
Velie   suum  cuique  est,  nec  voto  vivitur  uno. 
Mercibus  hic  Italis  mutat  sub  sole  recenti 
Rugosum  piper  et  pallentis  grana  cumini,  55 

Hic  satur  irriguo  mavult  turgescere  somno; 
Hic   campo  indulget;  hunc  alea  decoquit;  ille 
In  Venerem  putris  ;  sed  qunm  lapidosa  cheragra 
Fregerit  articulos,  veteris  ramalia  fagi, 
Tunc  crassos  transisse  dies  lucemque  paJustrem  60 

Et  sibi  iam  seri  vitam  ingemuere  relictam. 
At  te  nocturnis  iuvat  impallescere  chartis: 
Cultor  enim  iuvenum  purgatas  inseris   aures 

Fruge  Cleanthea  :  petite  hinc  puerique  senesque 

Finem  animo  certuni  miserisque  viatica  canis!  — ■  65 

(3ras  hoc  fìet  idem. — •  Cras  fiet? —  Quid?  quasi  magnimi 

Nempe  diem  donas! —  Sed   quum  lux  altera  venit, 

Iam  cras  hesternum  consumpsimus:  ecce  aliud  cras 

Egerit  hos  annos  et  semper  paulum  erit  ultra. 

Nam  quamvis  prope  te,  quamvis  temone  sub  uno         70 

Vertentem  sese  frustra  sectabere  canthum, 

Quum  rota  posterior  curras  et  in  axe  secundo. 

Libertate  opus  est,  non  hac,  ut,  quisque  Velina 

Publius  emeruit,  scabiosum  tesserula  far 

Possidet.    Heu  steriles  veri,  quibus  una  Quiritem  75 

Vertigo  facit!    hic  Dama  est  non  tressis  agaso, 

Vappa  lippus  et  in  tenui  farragine  mendax: 

Verterit  hunc  dominus,  momento  turbinis  exit 

Marcus  Dama:  papae!   Marco  spondente  recusas 

Credere  tu  nummos?   Marco  sub  iudice  palles?  80 

Marcus  dixit:  ita  est;  adsigna,  Marce,  tabellas. 

Haec  mera  libertas!  hoc  nobis  pilea  donanti  — 

An  quisquam  est  alius  liber,  nisi  ducere  vitam 

Cui  licet,  ut  voluit?  licet  ut  volo  vivere:  non  sum 

Liberior  Bruto? — ■  Mendose  colligis,  inquit  85 

Stoicus  hic  aurem  mordaci  lotus  aceto: 

Haec  reliqua  accipio  ;  licet  illud  et  ut  volo  tolle.  — 

Vindicta  postquam  meus  a  praetore  recessi, 

Cur  mihi  non  liceat,  iussit  quodcumque  voluntas, 

Excepto  si  quid  Masuri  rubrica  vetavit? —  90 

Disce,  sed  ira  cadat  naso  rugosaque  sanna, 
Dum  veteres  avias  tibi  de  pulmone  revello. 
JVon  praetoris  erat  stultis  dare  tenuia  rerum 
Officia  atque  usimi  rapidae  permittere  vitae: 
Sambucam  citius  caloni  aptaveris  alto.  95 

Stat  contra  ratio  et  secretam  garrit  in  aurem, 
Ne  liceat  facere  id  quod  quis  vitiabit  agendo. 
Publica  lex  hominum  naturaque  continet  hoc  fas, 
Ut  teneat  vetitos  inscitia  debilis  actus. 
Diluis  helleborum,  certo  compescere  puncto  100 

Nescius  examen:  vetai  hoc  natura  medendi; 

Navem  si  poscat  sibi  peronatus  arator, 

Luciferi  rudis,  exclamet  Melicerta  perisse 

Frontem  de  rebus.    Tibi  recto  vivere  talo 

Ars  dedit,   et  veri  spieciem  dinoscere  calles,  105 

Ne  qua  subaerato  mendosum  tinniat  auro? 

Quaeque   sequenda  forent,  quaeque  evitanda  vicissim, 

Illa  prius  creta,  mox  haec  carbone  notasti? 

Es  modicus  voti?  presso   lare?   dulcis  amicis? 

lam  nunc  astringas,  iam  nunc  granaria  laxes?  no 

Inque  luto  fixum  possis  transcendere  nummuin, 

Nec  glutto  sorbere  salivam  Mercurialem? 

Haec  mea  sunt,  teneo,  quum  vere  dixeris,  esto 

Liberque  ac  sapiens,  praetoribus  ac  love  dextro. 

Sin  tu,    quum  fueris  nostrae  paulo  ante  farinae,  115 

Pelliculam  veterem  retines  et  fronte  politus 

Astutam  vapido  servas  sub  pectore  vulpem, 

Quae  dederam  supra,  relego,  funemque  reduco: 

Nil  tibi  concessit  ratio;   digitum  exsere,   peccas, 

Et   quid  tam  parvura  est?  sed  nullo  ture  litabis,  120 

Haereat  in  stultis  brevis  ut  semuncia  recti. 

Haec  miscere  nefas;  nec,   quum  sis   cetera  fossor, 

Tres  tantum  ad  numeros  satyrum  moveare  Bathylli.  — 

Liber  ego.  —  Unde  datum  hoc  sentis,  tot  subdite  rebus? 

An  dominum  ignoras,  nisi  quem  vindicta  relaxat?        125 

I  puer  et  strigiles  Crispini  ad  balnea  defer, 

Si  increpuit,  cessas  nugator;  servitium  acre 

Te  nihil  impellit,  nec  quidquam  extrinsecus  intrat, 

Quod  nervos  agitet;  sed  si  intus  et  in  iecore  aegro 

Nascuntur  domini,  qui  tu  impunitior  exis  130 

Atque  hic,  quem  ad  strigiles  scutica  et  metus  egit  herilis? 

Mane  piger  stertis. — ■  Surge,  inquit  Avaritia,  heia 
Surge! —  Negas;  instat:  Surge,  inquit.—  Non  queo.  — ■ 

Surge.  — < 
Et  quid  agam?  — •  Rogitas?  en  saperdam  advehe  Ponto, 
Castoreum,  stuppas,  ebenum,  tus,  lubrica  Coa;  135 

Tolle  recens  primus  piper  ex  sitiente  camelo; 
Verte  aliquid;   iura. —  Sed  Iuppiter  audiet. —  Eheu! 
Baro,  regustatum  digito  terebrare  saliuum 

Contentus  perages,  si  vivere  cura  love  tendis!  — 

Iam  pueris  pellem  succinctus  et  oenophorum  aptas:    140 

Ocius  ad  navem!   nihil  obstat,  quin  trabe  vasta 

Aegaeum  rapias,  nisi  sollers  Luxuria  ante 

Seductum  moneat:    Quo  deinde,  insane,  ruis?  quo? 

Quid  tibi  vis?  calido  sub  pectore  mascula  bilis 

Intumuit,  quam  non  exstinxerit  urna  cicutae?  145 

Tun   mare  transilias?  tibi  torta  cannabe  fulto 

Coena  sit  in  transtro,  Veientanumque  rubeilum 

Exhalet  vapida  laesura  pice  sessilis  obba? 

Quid  petis?  ut  nummos,  quos  hic  quincunce  modesto 

Nutrieras,  peragant  avido  sudore  deunces?  150 

Indulge  genio,   carpamus  dulcia!  nostrum  est 

Quod  vivis;  cinis  et  manes  et  fabula  fìes. 

Vive  meraor  leti!  fugit  bora;  hoc  quod  loquor  inde  est. — 

En  quid  agis?  duplici  in  diversum  scinderis  hamo. 

Hunccine,  an  hunc  sequeris?  subeas  alternus  oportet  155 

Ancipiti  obsequio  dominos,  alternus  oberres. 

Nec  tu,   quum  obstiteris  semel  instantique  negaris 

Parere  imperio,   rupi  iam  vincula,  dicas; 

Nam  et  luctata  canis  nodum  abripit;  ast  tamen  illi, 

Quum  fugit,  a  collo  trahitur  pars  longa  catenae.  —    160 

Dave,   cito,  hoc  credas  iubeo,  finire  dolores 

Praeteritos  meditor  — ■  crudum  Chaerestratus  unguem 

Adrodens  ait  haec  —  an  siccis  dedecus  obstem 

Cognatis?  an  rem  patriam  rumore  sinistro 

Limen  ad  obscenum  frangam,  dum  Chrysidis  udas        165 

Ebrius  ante  fores  exstincta  cum  face  canto?  — 

Euge,  puer,  sapias,  dis  depellentibus  agnam 

Percute. —  Sed  censen'  plorabit,  Dave,  relieta?  — 

Nugaris;   solea,  puer,  obiurgabere  rubra. 

Ne  trepidare  velis  atque  artos  rodere  casses!  170 

Nunc  ferus  et  violens;  at  si  vocet,  haud  mora,  dicas. — 

Quidnam  igitur  faciam?  nec  nunc,  quum  accersar  et  ultra 

Supplicet,  accedam?  — •  Si  totus  et  integer  illinc 

Exieras,  nec  nunc.  — ■  Hic,  hic,  quem  quaerimus,  hic  est, 

Non  in  festuca,  lictor  quam  iactat  ineptus.  175 

Ius  habet  ille  sui  palpo,  quem  ducit  hiantem 

Cretata  ambitio?  vigila  et  cicer  infere  large 
Rixanti  populo,  nostra  ut  Floralia  possint 
Aprici  meminisse   senes;  quid  pulchrius?    At  quum 
Herodis  venere  dies ,  unctaque  fenestra 
Dispositae  pinguem  nebulam  vomuere  lucernae 
Portantes  violas,   rubrumque  amplexa  catinum 
Cauda  natat  thynni,  tumet  alba  fidelia  vino: 
Labra  moves  tacitus  recutitaque  sabbata  palles. 
Tum  nigri  lemures  ovoque  pericula  rupto, 
Tum  grandes  galli  et  cum  sistro  lusca  sacerdos 
Incussere  deos  inflantes  corpora,  si  non 
Praedictum  ter  mane  caput  gustaveris  alli. 

Dixeris  haec  inter  varicosos  centuriones, 
Continuo  crassum  ridet  Pulfennius  ingens, 
Et   centum  Graecos   curto  centusse  licetur. 


180 

190 

Admovit  iam  bruma  foco  te,  Basse,  Sabino? 
Iamne  lyra  et  tetrico  vivunt  Ubi  pectine  chordae? 
Mire  opifex  numeris  veterum  primordia  vocum 
Atque  marem  strepitum  fidis  intendisse  latinae, 
Mox  iuvenes   agitare  iocos   et  pollice  honesto 
Egregius  lusisse  senex.    Mihi  nunc  Ligus  ora 
Intepet  hibernatque  meum  mare,  qua   latus  ingens 
Dant  scopuli  et  multa  litus  se  valle  receptat. 
Lunai  portum,  est  operae,  cognoscite,  cives! 
Cor  iubet  hoc  Enni,  postquam  destertuit  esse 
Maeonides,  Quintus  pavone  ex  Pythagoreo. 
Hic  ego  securus  vulgi  et  quid  praeparet  auster 
Infelix  pecori,  securus  et  angulus  ille 
Vicini  nostro  quia  pinguior,  etsi  adeo  omnes 
Ditescant  orti  peioribus,  usque  recusem 
Curvus  ob  id  minui  senio,  aut  coenare  sine  uncto, 
Et  signum  in  vapida  naso  tetigisse  lagena. 
Discrepet  his  alius:  geminos,  horoscope,  varo 

Producis  genio.   Solis  natalibus  est  qui 

Tingat  olus  siccum  muria  vafer  in  calice  empta,  20 

Ipse  sacrum  irrorans  patinae  piper;  hic  bona  dente 

Grandia  magnanimus  peragit  puer.   Utar  ego,  utar, 

Nec  rhombos  ideo  libertis  ponere  lautus, 

Nec  tenues  sollers  turdarum  nosse  salivas. 

Messe  tenus  propria  vive   et  granaria,  fas  est,  25 

Emole;  quid  metuis?  occa,  et  seges  altera  in  herba  est. 

Ast  vocat  officium:  trabe  rupta  Bruttia  saxa 

Prendit  amicus  inops,  remque  omnem  surdaque  vota 

Condidit  Ionio;  iacet  ipse  in  litore  et  una 

Ingentes  de  puppe  dei,  iamque  obvia  mergis  30 

Costa  ratis  lacerae:  nunc  et  de  cespite  vivo 

Frange  aliquid,  largire  inopi,  ne  pictus  oberret 

Caerulea  in  tabula.  — ■    Sed  coenara  funeris  heres 

Negliget,  iratus  quod  rem  curtaveris;  urnae 

Ossa  inodora  dabit,  seu  spirent  cinnama  surdum,  35 

Seu  ceraso  peccent  casiae,  nescire  paratus.  — 

Haec  cinere  ulterior  metuas?  —    Et  Bestius  urget 

Doctores  Graios  :    Ita  fit,  postquam  sapere  urbi 

Cum  piper  e  et  palmis  venit ,  nostrum  hoc  maris  expers  ; 

Foenisecae  crasso  vìtiarunt  unguine  pultes.  40 

Tune  bona  incolumis  minuas? — •  At  tu,  meus  heres 

Quisquis  eris,  paulum  a  turba  seductior  audi: 

0  bone,  num  ignoras?  missa  est  a  Caesare  laurus 

Insignem  ob  cladem  Germanae  pubis,  et  aris 

Frigidus  excutitur  cinis,  ac  iam  postibus  arma,  45 

Iam  chlamydes  regum,  iam  lutea  gausapa  captis 

Essedaque  ingentesque  locat  Caesonia  Rhenos. 

Dis  igitur  genioque  ducis  centum  paria  ob  res 

Egregie  gestas  induco;   quis  vetat?  aude. 

Vae,  nisi  connives!  oleum  artocreasque  popello  50 

Largior;  an  prohibes?  die  dare!  Non  adeo,  inquis, 

Exossatus  ager  iuxta  est.    Age,  si  mihi  nulla 

Iam  reliqua  ex  amitis,  patruelis  nulla,  proneptis 

Nulla  manet  patrui,  sterilis  matertera  vixit, 

Deque  avia   nihilum  superest,  accedo  Bovillas  55 

Clivumque  ad  Virbi,  praesto  est  mihi  Manius  heres.  — 

Progenies  terrae  ?  —  Quaere  ex  me ,  quis  mihi  quartus 
Sit  pater:  haud  prompte,  dicara  tamen;  adde  etiam  unum, 
Unum  etiam:  terrae  est  iam  filius,   et  mihi   ritu 
Manius  hic  generis  prope  maior  avunculus  exit.  60 

Qui  prior  es,   cur  me   in  decursu  lampada  poscas? 
Sum  tibi  Mercurius;  venio  deus  huc  ego  ut  ille 
Pingitur;  an  renuis?  vin'  tu  gaudere  relictis? 
Deest  aliquid  summae:  roinui  mihi;    sed  tibi  totum  est, 
Quidquid  id  est.  Ubi  sit,  fuge  quaerere,  quod  mihi  quon- 
dam 65 
Legarat  Tadius,  neu   dieta  repone  paterna: 
Fenoris   accedat  merces;  hinc  exime  sumptus!  — ■ 
Quid  reliquum  est?  —    Reliquum?  nunc,  mine  impensius 

unge, 
Unge,  puer,  caules!   mihi  festa  luce  coquatur 
Urtica  et  fissa  fumosum  sinciput  aure,  70 

Ut  tuus  iste  nepos   olim  satur  anseris  extis, 
Quum  morosa  vago  singultiet  inguine  vena, 
Patriciae  immeiat  vulvae?   mihi  trama  figurae 
Sit  reliqua,  ast  illi  tremat  omento  popa  venter? 
Vende  animam  lucro ,  mercare  atque  excute  sollers       75 
Omne  latus  mundi,  nec  sit  praestantior  alter 
Cappadocas  rigida  pingues  plausisse  catasta; 
Rem   duplica.  —  Feci;   iam  triplex,  iam  mihi  quarto, 
Iam  decies  redit  in  rugam:  depinge,  ubi  sistam.  — 
Inventus,  Chrysippe,  tui   lìnitor  acervi.  80 

